בריאן וינסקי

בריאן וינסקי (באנגלית: Brian E. Winski; נולד ב-23 במרץ 1967) הוא קצין בדימוס בדרגת מייג'ור גנרל בצבא ארצות הברית. בתפקידו האחרון שירת כמפקד הדיוויזיה המוטסת ה-101.

ביוגרפיה
וינסקי גדל במילווקי. ב-1989 סיים לימודי תואר ראשון בהיסטוריה מאוניברסיטת ויסקונסין-מילווקי והתגייס לצבא ארצות הברית. במהלך מלחמת המפרץ פיקד על מחלקה רובאית בגדוד הראשון של חטיבה 327 בדיוויזיה המוטסת ה-101. בהמשך שירותו פיקד על פלוגה בדיוויזיה השלישית. לאחר תואר שני באוניברסיטת המדינה של לואיזיאנה חזר לדיוויזיה המוטסת ה-101 והשתתף בפלישה לעיראק כסגן מפקד גדוד בחטיבה 327, וקצין מבצעים בדיוויזיה. ב-2005 מונה למפקד גדוד ברגימנט הפרשים ה-61 בחטיבה 327 שהוצבה בעיראק. ב-2008 מונה לקצין אג"ם של הדיוויזיה המוטסת ה-101 ולחם עימה במלחמת אפגניסטן. ב-2010 מונה למפקד צוות הקרב החטיבתי ברביעי של דיוויזיית הפרשים הראשונה. למד במכללת המלחמה של הצבא ובמכון וושינגטון למדיניות המזרח התיכון. ב-2014 מונה לסגן מפקד הדיוויזיה המוטסת ה-82. ב-2016 מונה לראש הלשכה המשפטית של מזכיר הצבא של ארצות הברית.

בפברואר 2019 מונה למפקד הדיוויזיה המוטסת ה-101. שירת בתפקיד עד מרץ 2021.

קישורים חיצוניים

בריאן וינסקי באתר צבא ארצות הברית

גנרלים בצבא ארצות הברית
מעוטרי מדליית השירות המצוין (צבא ארצות הברית)
מעוטרי כוכב הארד
אמריקאים מעוטרי אות לגיון ההצטיינות
מפקדי הדיוויזיה המוטסת ה-101
אמריקאים שנולדו ב-1967